Ditsem Nuus - Displaying items by tag: taal
► Navorsing van Solidariteit toon dat die blanke bevolking van die land van 0-14 jaar met sowat 17 000 toegeneem het en dat totale blanke bevolking sedert verlede jaar met 130 000 mense gegroei het; dus groot behoefte aan werkskepping vir blankes ► Ditsem Nuus skep opwindende digitale markplein, DitsemMarkplein, vir Afrikaanssprekende- en Afrikaner-besighede op Telegram-program vir selfone – om te besoek en in te skakel, volg hierdie skakel ► Solidariteit kondig omvattende wettige belastingprotesveldtog aan, insluitende minstens ses regsaksies, teen staatsondernemings en belastingplunderaars, sê staat kan nie belasting gebruik om te steel nie ► Met ŉ skuld van R441 miljard toon Eskom bedryfsverlies vir 2018/19 finansiële jaar van R20,7 miljard in vergelyking van R2,3 miljard in 2017/18 finansiële jaar, dus styging van 800% in verlies; munisipale skuld by Eskom styg van R13,6 miljard na R19,9 miljard ► Minister van Openbare Ondernemings Pravin Gordhan kondig aan dat huidige voorsitter van raad van Eskom Jabu Mabuza ook aangestel is as waarnemende uitvoerende hoof ► Verslag van Stats SA toon dat werkloosheidskoers in SA van 27,6% in eerste kwartaal gestyg het na 29% in tweede kwartaal, na raming 17 miljoen werkloses in Suid-Afrika; vermoede dat werklike werkloosheid minstens 60% kan wees ► Diensbetogers te Petrus-Steyn brand uit frustrasie huis van ANC burgermeester Mamiki Mokoena van Nketoana Munisipaliteit af; geen drinkwater in die dorp nie ► In Pretoria staak munisipale werkers van SAMWU met looneis van 18% verhoging, terwyl inflasiekoers ongeveer 5% is; staking gepaard met vandalisme van infrastruktuur en intimidasie van publiek – kyk hierdie videogreep ► AfriForum beraadslaag met Marloth Park Belastingbetalersvereniging ten einde vestiging van steenkoolmyn van 18 000 ha op drumpel van Kruger Nasionale wildtuin by Krokodilbrughek teen te staan ► Groot verdeeldheid in ANC oor ŉ voormalige minister Derek Hanekom met Ace Magashule en Jacob Zuma wat sê hy was “apartheidspioen”, terwyl ANC-veterane en andere hom verdedig as gerespekteerde lid van ANC ► Kyk by hierdie videogreep hoe gemeenskapslede te Burgersfort volgens sosiale media SAPD-beamptes behandel ► Volgens Parlementêre antwoord van Minister van Maatskaplike Ontwikkeling Lindiwe Zulu, is pensioentrekkers en ander begunstigdes afgelope jaar uit maatskaplike toelaes van gesamentlik meer as R21 miljoen bedrieg, terwyl staatsamptenare op bedrieglike wyse R5,4 miljoen in sak gesteek het vir onbehoorlike siekte verlof ► Gereelde georganiseerde betogings en nagwake voor SA Hoë Kommissariaat in Ottawa, Kanada, teen geweldsmisdaad in SA insluitende teen boere, asook teen etniese suiwering, rassisme en korrupsie ► Op Vrouedag 9 Augustus Antieke & Versamelaarsmark by Voortrekkersmonument, Pretoria, 09:00 tot 15:00, alle stalletjie volbespreek, toegang R30 per voertuig, geen troeteldiere ►
Afrikaans as een van die jongste spruite uit die Germaanse taalstal het sy beslag gekry met volksvestiging in 1652 aan die Kaap en geleidelik vorm aangeneem as unieke inheemse Afrikataal. ‘n Geskiedkundige stap was toe op 15 Januarie 1875 De Afrikaanse Patriot as eerste publikasie in Afrikaans gepubliseer is.
Formeel word die stigting van Afrikaans deur agt manne van die Genootskap van Regte Afrikaners (GRA) op 14 Augustus 1875 egter beskou as die geboortedag van Afrikaans. Sedertdien het die taal, ondanks telkense imperialistitiese onderdrukking, van krag tot krag gegaan en ontwikkel tot ‘n volwaardige taal in eie reg.
In 1925 is Afrikaans erken as een van die amptelike landstale naas Engels. Nog ‘n sleutelstap was die publisering in 1933 van die volledige Bybel in Afrikaans. Op elke lewensterrein het Afrikaans met sy woordeskat tot ontplooiing gekom as linguïsties ‘n taal van wêreldgehalte. In 1994 met die nuwe grondwetlike bedeling in die land is Afrikaans ingesluit as een van die 11 amptelike landstale.
In die huidige bedeling is daar direk en indirek egter ‘n veldtog teen Afrikaans en ook die Afrikaner en staan die taal vandag voor nuwe uitdagings, soos bv. om sy status as onderrigmedium op skool- en tersiêre vlak te behou. ‘n Nuwe stryd vir die handhawing en uitbou van Afrikaans het kennelik ontbrand.
Desondanks beleef Afrikaans ‘n nuwe bloeitydperk i.t.v. gepubliseerde literatuur (wetenskaplik sowel as fiksie), rolprente, lewende kunste, liedjies en musiek, ens. Trouens, nie een ander taal in die land, afgesien van Engels, het naastenby die kultuurproduksie as wat in Afrikaans gelewer word nie en staan Afrikaans kop en skouers uit.
Afrikaans staan kennelik op 144 sterker as ooit en gaan dit trouens van krag tot krag. As tans die huistaal van sowat 7 miljoen mense wêreldwyd, kan Afrikaans nie beter beskryf word as wat ene Mariaan Burger dit soos volg gesê het nie:
Ken jy die taal wat so dans in die Suidland?
Ken jy haar?
Sy dans dwarsoor ons land, want sy is gebore uit die aarde van die veelkleurige suide van Afrika.
Sy is perfek vir elke geleentheid, van die doodgewone gesprek tot die uitnemendste digkuns of vakterme.
Nêrens in die wêreld kan 'n ander jou so lekker slegsê, laat huil, of laat lag soos sy nie. Nêrens kan jy so opreg bid of vurig vry soos met haar nie.
Haar naam is Afrikaans, want sy is ons moedertaal.
Sy kry seer as sy deur Engels verdryf word, deur haar eie mense misken en verban word. Sy ween as haar kinders in skole en universiteite haar onderrig geweier word, as sy nie as wêreldgehalte beskou word nie.
Dit breek haar hart as sy verwring en verengels word, as awesome beter as asemrowend word.
Sy is tot sterwens toe siek as haar eie mense haar so minag en verneder.
Gaan ons haar red vir die nageslag of begrawe? Die keuse lê by my en jou.
In hierdie fokus vier instansies wat ten nouste gemoeid is met die voortgesette bevordering van Afrikaans, met 'n knal die 144ste verjaarsdagherdenking van Afrkaans - 144 nie uit nie en verder van krag tot krag!
Juliemaand sportmaand by uitstek